b'\n_START_ARTICLE_\nKobad II\n_START_SECTION_\nBiografia\n_START_PARAGRAPH_\nKobad II era el fill de Cosroes II, el rei\xc2\xa0 sass\xc3\xa0nida, i Maria, filla de Maurici, l\'emperador de l\'Imperi bizant\xc3\xad. Kobad fou m\xc3\xa9s tard empresonat pel seu pare que va voler assegurar la seva successi\xc3\xb3 a favor del seu fill preferit Mardanshah, el fill de la seva muller favorita, Shirin. La reputaci\xc3\xb3 del seu pare havia estat arru\xc3\xafnada durant la guerra Sass\xc3\xa0nida-bizantina de 602\xe2\x80\x93628. _NEWLINE_El 627, el general sass\xc3\xa0nida Rhahzadh fou mort i Dastgerd, la resid\xc3\xa8ncia favorita del rei, hi havia estat saquejada per Heracli, qui avan\xc3\xa7ava cap a Ctesifont. El 628, Kobad va ser alliberat per les fam\xc3\xadlies feudals sass\xc3\xa0nides, les quals incloien: el Ispahbudhan spahbed (cap d\'ex\xc3\xa8rcit) Farrukh Hormizd i els seus dos fills Rostam Farrokhzad i Farrukhzad. Shahrbaraz de la fam\xc3\xadlia Mihran o Mihrakan, la facci\xc3\xb3 armenia representada per Varaztirots II Bagratuni i finalment el Kanarang._NEWLINE_El febrer, Kobad, juntament amb Aspad Gushnasp, va capturar Ctesifont i va empresonar a Cosroes II. Kobad II llavors es va proclamar rei de l\'Imperi Sass\xc3\xa0nida el 25 de febrer, i va ordenar l\'execuci\xc3\xb3 de tots els seus germans i germanastres, cosa que va incloure Mardanshah, el fill favorit de Cosroes II. Tres dies m\xc3\xa9s tard, va ordenar a Mihr Hormozd l\'execuci\xc3\xb3 del seu pare. Tanmateix, despr\xc3\xa9s de l\'execuci\xc3\xb3 del seu pare, Kobad va fer matar a Mihr Hormizd._NEWLINE_Amb l\'acord dels nobles perses, Kobad va fer la pau amb els bizantins liderats pel seu emperador Heracli, per la qual els bizantins recuperaven tot els territoris perduts, s\'alliberava als seus soldats presoners, i se\'ls pagava una indemnitzaci\xc3\xb3 de guerra, juntament amb la Verdadera Creu i altres reliquies que va ser perdudes en la conquesta persa de Jerusalem el 614._NEWLINE_Kovad tamb\xc3\xa9 va nomenar a Varaztirots II Bagratuni com marzban de l\'Arm\xc3\xa8nia persa, i va nomenar a Ishoyahb II com el nou patriarca de l\'Esgl\xc3\xa9sia de l\'Est. Kobad II va morir no gaire m\xc3\xa9s tard de pesta despr\xc3\xa9s d\'un regnat d\'uns quants mesos,  el 6 de setembre de 628. Va ser succe\xc3\xaft pel seu fill de vuit anys Ardashir III.\n_START_SECTION_\nMatrimoni\n_START_PARAGRAPH_\nUn passatge de la Cr\xc3\xb2nica de Edessa identifica "Anzoy la Romana" com la muller de Kavadh II i mare de Ardashir III. La dona era probablement una princesa cristiana de l\'Imperi bizant\xc3\xad.\n_START_SECTION_\nEn cultura popular\n_START_PARAGRAPH_\nSiroe \xc3\xa9s el tema d\'\xc3\xb2peres d\'un nombre de compositors que inclouen Pasquale Errichelli, Johann Adolph Hasse, Leonardo Vinci, Antonio Vivaldi i George Frideric Handel'